b'\n_START_ARTICLE_\nMalaita\n_START_PARAGRAPH_\nMalaita\xc2\xa0\xe2\x80\x93 sala Saliamono Salose, did\xc5\xbeiausia Malaitos provincijoje. Tai kalnuota tropin\xc4\x97 sala, kurios mi\xc5\xa1kai ir upi\xc5\xb3 sistemos n\xc4\x97ra gerai i\xc5\xa1naudotos. Malaitoje gyvena daugiausiai \xc5\xbemoni\xc5\xb3 i\xc5\xa1 vis\xc5\xb3 Saliamono Sal\xc5\xb3, 140 t\xc5\xabkst. t. y. daugiau nei penktadalis valstyb\xc4\x97s gyventoj\xc5\xb3. Did\xc5\xbeiausias miestas ir provincijos sostin\xc4\x97 yra Aukis \xc5\xa1iaur\xc4\x97s vakariniame krante.\n_START_SECTION_\nPavadinimas\n_START_PARAGRAPH_\nDa\xc5\xbeniausiai vietiniai vadina Mala, o kai kuriuose dialektuose Mara ar Mwala. Malaita ar Malayta atsirado XVI a. ispan\xc5\xb3 tyrin\xc4\x97toj\xc5\xb3, kurie lank\xc4\x97si saloje ir tvirtino, kad tai tikrasis salos pavadinimas, kelioni\xc5\xb3 \xc5\xbeurnaluose. Pirm\xc4\x85kart jie pamat\xc4\x97 sal\xc4\x85 i\xc5\xa1 Santa Isabel\xc4\x97s, kur ji vadinama Mala. Viena teorija teigia, kad ita buvo prid\xc4\x97ta, nes Bughotu kalboje rei\xc5\xa1kia \xe2\x80\x9eten\xe2\x80\x9c". Vyskupas George Augustus Selwyn vadino sal\xc4\x85 Malanta 1850\xc2\xa0m. Sala buvo vadinama Mala valdant britams. Dabar Malaita minima oficialiuose dokumentuose. Sala taip pat vadinama Did\xc5\xbeiaja Malaita, nes greta yra ma\xc5\xbeesn\xc4\x97 Piet\xc5\xb3 Malaita.\n_START_SECTION_\nGeografija\n_START_PARAGRAPH_\nMalaita yra siaura sala, 164\xc2\xa0km ilgio ir 37\xc2\xa0km plo\xc4\x8dio pla\xc4\x8diausioje vietoje. Ji tesiasi i\xc5\xa1 \xc5\xa1iaur\xc4\x97s vakar\xc5\xb3 \xc4\xaf pietry\xc4\x8dius. Ta\xc4\x8diau vietiniai ir oficial\xc5\xb3s dokumentai teigia, kad ji tesiasi i\xc5\xa1 \xc5\xa1iaur\xc4\x97s \xc4\xaf pietus patogumo d\xc4\x97lei. Pietvakariuose yra Nepakei\xc4\x8diamas s\xc4\x85siauris, kuris skiria Malait\xc4\x85 nuo Gvadalkanalio ir Floridos sal\xc5\xb3. \xc4\xae \xc5\xa1iaur\xc4\x97s rytus ir rytus yra atviras Ramusis vandenynas, i\xc5\xa1skyrus ma\xc5\xbe\xc4\x85 Sikaianos sal\xc4\x85. \xc5\xa0iaur\xc4\x97s vakaruose yra Santa Isabel\xc4\x97s sala, o i\xc5\xa1 kart pietvakariuose\xc2\xa0\xe2\x80\x93 Piet\xc5\xb3 Malaita (Maramasike). Abi Malaitas skiria Maramasik\xc4\x97s s\xc4\x85siauris. Toliau \xc4\xaf pietvakarius yra Makira, pie\xc4\x8diausia i\xc5\xa1 didesni\xc5\xb3 Saliamono Sal\xc5\xb3._NEWLINE_Malaitos klimatas yra labai dr\xc4\x97gnas. Saul\xc4\x97 yra zenite vir\xc5\xa1 Malaitos, tai ypa\xc4\x8d pasirei\xc5\xa1kia lapkrit\xc4\xaf ir vasar\xc4\xaf.'